cyanic-selkie/wikianc huggingface dataset:
Κάστρο Ναυπάκτου
Άνω περίβολος
Ο άνω περίβολος του κάστρου βρίσκεται στην κορυφή του λόφου, στη θέση της αρχαίας ακρόπολης. Έχει ακανόνιστο τριγωνικό σχήμα, με διαστάσεις 180 επί 250 μέτρα, και καλύπτει έκταση 24 στρεμμάτων. Στον άνω περίβολο υπάρχουν δύο διατειχίσματα που σχηματίζουν τρεις οχυρωματικές ζώνες. Στο ψηλότερο σημείο του περίβολου βρίσκεται η ακρόπολη (Ιτς Καλέ), απ' όπου ξεκινούν τα τείχη προς τα νότια και τα δυτικά. Τα βόρεια τείχη βρίσκονται σε κακή κατάσταση και δεν έχουν πύργους και είναι ενισχυμένα με αντηρίδες. Τα υπόλοιπα τείχη έχουν ορθογώνιους πύργους και γωνιώδεις προσεκβολές. Η βόρεια πλευρά διαθέτει επίσης προτείχισμα και τάφρο. Το Ιτς Καλέ διαθέτει τέσσερις καμαροσκεπείς αίθουσες με έξοδο διαφυγής των πολιορκημένων και μια δεξαμενή των βυζαντινών χρόνων. thumb|Η είσοδος του άνω περιβόλου του κάστρου Στο δεύτερο περίβολο κατά σειρά περίβολο βρίσκεται ο μονόχωρος ναός του Προφήτη Ηλία, κτισμένος τον 19ο αιώνα. Κατά τη διάρκεια ανασκαφών που πραγματοποιήθηκαν στον ναό βρέθηκαν κατάλοιπα τρίκλιτης βυζαντινής βασιλικής, από την οποία σώζεται ο στυλοβάτης του τέμπλου και άλλα αρχιτεκτονικά της μέλη έχουν ενσωματωθεί σε μεταγενέστερο δάπεδο και εντοιχισμένα σε διάφορα κτίρια. Ο ναός είχε διαστάσεις 16 επί 28 μέτρα. Πιθανόν να ταυτίζεται με τη βυζαντινή μητρόπολη αφιερωμένη στη Θεοτόκο Ναυπακτιώτισσα. Έξω από τον νάρθηκα βρέθηκαν ταφές των βυζαντινών χρόνων. Κατά τους οθωμανικούς χρόνους στη θέση της βασιλικής κτίστηκαν τουλάχιστον δύο τζαμιά τον 16ο και τον 17ο αιώνα, από τα οποία σώζεται η βάση του μιναρέ ενσωματωμένη στον ναό του Προφήτη Ηλία. Δίπλα στο ναό βρίσκεται ερείπια βυζαντινού κτιρίου το οποίο έχει ταυτιστεί με το επισκοπικό μέγαρο. Νοτιοανατολικά του ναού βρίσκεται αίθουσα που λειτουργούσε ως οπλαποθήκη και σήμερα φιλοξενεί περιοδικές εκθέσεις. Στον τρίτο περίβολο βρίσκεται φυλάκιο, αναψυκτήριο καθώς και ερείπια αποθηκών ή δεξαμενών.
Ο άνω περίβολος διαθέτει δύο πύλες, μία στο νότιο τείχος, η οποία επικοινωνεί με τον κάτω περίβολο, και μία στο νότιο άκρο του δυτικού τείχους, η οποία οδηγεί εκτός τειχών και είναι σήμερα η είσοδος του αρχαιολογικού χώρου του κάστρου. Η δυτική πύλη αποτελείται από τρεις διαδοχικές πύλες και είναι οχυρωμένη με ορθογώνιο πύργο με σκάρπα. Η πρώτη πύλη βρίσκεται σε χαμηλό τείχος που είναι τμήμα του προμαχώνα, η δεύτερη είναι οχυρωμένη με επάλξεις και η τρίτη έχει καταχύστρα. Η είσοδος στους άλλους δύο περιβόλους του άνω περιβόλου γίνεται μέσω απλών πυλών.
Πράξη Ανοχής (1689)
Επιρροές
Iστορικοί (όπως ο Tζον Tζ. Πάτρικ) βλέπουν το "Μία Επιστολή Σχετικά με την Ανεκτικότητα" (A Letter Concerning Toleration) του Τζων Λοκ (γράφτηκε το 1685 και δημοσιεύθηκε το 1689) που υποστηρίζει τη θρησκευτική ανεκτικότητα ως "το φιλοσοφικό θεμέλιο για την αγγλική Πράξη Ανοχής του 1689". Ενώ ο Λοκ είχε υποστηρίξει τη συνύπαρξη μεταξύ της Εκκλησίας της Αγγλίας (της καθιερωμένης εκκλησίας) και των διαφωνούντων προτεσταντικών μετονομασιών (συμπεριλαμβανομένων των Κογκρεσιονιστών, των Βαπτιστών, των Πρεσβυτεριανών και των Κουάκερων) είχε αποκλείσει τους Καθολικούς από την ανεκτικότητα. Υποστήριξε δηλαδή την ίδια πολιτική με την Πράξη Ανοχής.
Κάστρο Ναυπάκτου
Κάτω περίβολος
thumb|Τμήμα του δυτικού τείχους, όπου διακρίνεται ο προμαχώνας της δυτικής πύλης Ο κάτω περίβολος βρίσκεται στην πλαγιά του λόφου νότια του άνω περίβολου, καλύπτοντας την έκταση από τον άνω περίβολο μέχρι τη θάλασσα, συμπεριλαμβανομένου του μικρού λιμανιού της Ναυπάκτου. Έχει διαστάσεις περίπου 550 επί 350 μέτρα. Το δυτικό τείχος του κάτω περίβολου ξεκινάει από τη νοτιοδυτική γωνία του άνω περιβόλου και κινείται προς τα νότια. Είναι οχυρωμένο με δύο πύργους και δύο προμαχώνες. Ο επάνω πύργος εδράζεται πάνω στο αρχαίο τείχος και έχει πυργοειδές φυλάκιο. Μετά τον δεύτερο προμαχώνα το τείχος πηγαίνει για 40 μέτρα προς τα δυτικά και έπειτα στρέφεται πάλι νότια, μέχρι τα επιθαλάσσια τείχη, όπου βρίσκεται προμαχώνας γνωστός ως Τάπια Παλαιογιάννη. Αυτό το τμήμα βρίσκεται σε πεδινό έδαφος και στο παρελθόν είχε τάφρο. Εκεί βρίσκεται η δυτική πύλη του κάστρου, η οποία μοιάζει με ορθογώνιο πύργο. Η πύλη αυτή χρονολογείται από το 1714, σύμφωνα με την ενσωματωμένη οθωμανική περιγραφή. Εσωτερικά της πύλης υπάρχει προμαχώνας γνωστός Τάπια Μπότσαρη.
Πράξη Ανοχής (1689)
Υλοποίηση στις υπερπόντιες αποικίες
Οι όροι της Πράξης Ανοχής στις αγγλικές αποικίες στην Αμερική εφαρμόστηκαν είτε με ναύλωση είτε με νόμους από τους βασιλικούς κυβερνήτες. Οι ιδέες της ανεκτικότητας όπως υποστηρίζει ο Λωκ (που αποκλείει τους Ρωμαιοκαθολικούς) έγιναν αποδεκτές μέσω των περισσότερων αποικιών, ακόμη και στα συγκροτήματα της Νέας Αγγλίας, τα οποία είχαν προηγουμένως τιμωρήσει ή αποκλείσει τους αντιφρονούντες. Οι αποικίες της Πενσυλβανίας, του Ρόουντ Άιλαντ, του Ντέλαγουερ και του Νιου Τζέρσεϊ προχώρησαν ακόμη περισσότερο από την Πράξη Ανοχής, απαγορεύοντας την ίδρυση οποιασδήποτε εκκλησίας και επιτρέποντας μεγαλύτερη θρησκευτική ποικιλομορφία. Στις αποικίες οι Καθολικοί είχαν τη δυνατότητα να ασκούν τη θρησκεία τους ελεύθερα μόνο στην Πενσυλβάνια και στο Μέριλαντ.
Κάστρο Ναυπάκτου
Κάτω περίβολος
Τα ανατολικά τείχη του κάτω περιβόλου ξεκινούν από την νοτιοανατολική γωνία του άνω περιβόλου και κινούνται προς τα ανατολικά για 200 μέτρα μέχρι τον προμαχώνα γνωστό ως Τάπια του Φαλτσοπορτιού. Διαθέτουν ένα μικρό προμαχώνα. Στην Τάπια του Φαλτσοπορτίου βρίσκεται ενσωματωμένο ανάγλυφο με τον λέοντα του Αγίου Μάρκου και ακριβώς από κάτω είναι γραμμένη η χρονολογία MCCCCXXXXI (1491). Δίπλα στον προμαχώνα βρίσκεται η πύλη Φαλτσοπόρτι. Τα τείχη στη συνέχεια συνεχίζουν προς τα νότια για περίπου 330 μέτρα, οχυρωμένα σε αυτό το τμήμα με τέσσερις ορθογώνιους πύργους και ένα προμαχώνα, μέχρι να φτάσουν σε ένα πολυγωνικό προμάχωνα, στον οποίο κτίστηκε το 1914 ο πύργος του Ωρολογίου. Στη συνεχεία στρίβουν ανατολικά για 80 μέτρα, μέχρι τον προμαχώνα που είναι γνωστός ως Ωραία Τάπια. Στη συνέχεια τα τείχη στρίβουν προς τα νότια μέχρι τη θάλασσα. Σε αυτό το τμήμα, δίπλα στον μητροπολιτικό ναό, βρισκόταν κατά το παρελθόν η κατεδαφισμένη πλέον πύλη των Σαλώνων ή Μεγάλη Πύλη. Στο σημείο όπου το ανατολικό τείχος συναντούσε το επιθαλάσσιο τείχος βρισκόταν ο προμαχώνας ο οποίος κατεδαφίστηκε το 1937.
Ο κάτω περίβολος χωρίζεται σε δύο τμήματα από διατείχισμα. Στο ανατολικό του άκρο έχει έναν ορθογώνιο και ένα ημικυκλικό πύργο. Ανάμεσα στους δύο πύργους βρίσκεται πύλη γνωστή ως Σιδερόπορτα, η οποία χρονολογείται από την οθωμανική περίοδο. Διαθέτει καταχύστρα με κιλλίβαντες και έχει ενσωματωμένο μαρμάρινο θύρωμα. Εντός του άνω τμήματος του κάτω περιβόλου βρίσκεται ένας πολυγωνικός προμαχώνας γνωστός ως Τσαούς Τάπια. Χρονολογείται από την ύστερη οθωμανική εποχή.
Πράξη Ανοχής (1689)
Ανάκληση
Ολόκληρος ο νόμος, εκτός από το τμήμα 5 και το τμήμα 8 όπου όριζαν την υπηρεσία και τα γραφεία από τα οποία ορισμένα πρόσωπα εξαιρέθηκαν και το άρθρο 15, καταργήθηκε από το τμήμα 1 και το μέρος β' του παραρτήματος 1 έως το Νόμο Υποσχετικών Όρκων (Promissory Oaths Act) του 1871.
Παραπομπές
Κατηγορία:Πολιτική του Ηνωμένου Βασιλείου
Κάστρο Ναυπάκτου
Επιθαλάσσια τείχη
thumb|Το λιμάνι της Ναυπάκτου Τα επιθαλάσσια τείχη αποτελούν το νότιο τείχος του κάτω περιβόλου και αποτελούνται από δύο επιμέρους τείχη που περικλείουν τον μικρό λιμένα της Ναυπάκτου. Το μήκος τους είναι περίπου 380 μέτρα. Η είσοδος του λιμένα φυλάσσεται από ένα προμαχώνα σε κάθε πλευρά. Στα ανατολικά βρίσκεται ημικυκλικός προμαχώνας πάνω στον οποίο βρίσκεται ορθογώνιος πυργίσκος και στα δυτικά βρίσκεται ορθογώνιος προμαχώνας στον οποίο είναι ενσωματωμένο ανάγλυφο του λέοντα του Αγίου Μάρκου. Στο παρελθόν διέθετε και αυτός πυργίσκο. Το δυτικό τμήμα του επιθαλάσσιου τείχους έχει μικρή πύλη με καταχύστρα και κυκλική σκοπιά. Το επιθαλάσσιο τείχος διαθέτει κανονιοθυρίδες χαμηλά, στο ύψος της θάλασσας. Τις τελευταίες δεκαετίες η παραλία Ψανή έχει επεκταθεί αποκόπτοντας τμήμα του τείχους από τη θάλασσα.
Βιβλιογραφία
Κατηγορία:Ναύπακτος Ναυπακτου
Κωνσταντίνος Δόσιος
Ο '''Κωνσταντίνος Ν. Δόσιος''' (1810 -1871) ήταν νομικός και πολιτικός της νεοσύστατης Ελλάδας, πληρεξούσιος και υπουργός επί των Εκκλησιαστικών.
Βιογραφικό σημείωμα
Γεννήθηκε στη Βλάστη Εορδαίας το 1809 ή το 1810. Η καταγωγή της οικογενείας του ήταν από το Μοναστήρι. Σε ηλικία 20 ετών, το 1829 πήγε στο Μόναχο για να σπουδάσει νομική και λίγους μήνες αργότερα στη Χαϊδελβέργη. Τελείωσε τις σπουδές του στην πόλη της Βάδης και μετακόμισε στη Βιέννη για σπουδές κοινωνικών επιστημών. Επέστρεψε στην Ελλάδα πέντε χρόνια μετά την αναχώρησή του, το 1834 και εργάστηκε στο Υπουργείο επί των Εσωτερικών σαν σύμβουλος. Από τη θέση του συμβούλου υποστήριξε τις θέσεις του Θεόκλητου Φαρμακίδη για το αυτοκέφαλο της Ελληνικής εκκλησίας που οδήγησαν στην απόφαση της Αντιβασιλείας για ανεξαρτητοποίηση της εκκλησίας της Ελλάδας. Επί Όθωνα είχε διοριστεί δημοτικός σύμβουλος Αθηνών και ήταν μέλος της Φιλεκπαιδευτικής Εταιρείας. Αργότερα συμμετείχε στην ίδρυση της Εταιρείας Φίλων του Λαού με σκοπό την ανέγερση βιβλιοθηκών.
Το 1869 ίδρυσε τον Σύλλογο προς Διάδοσιν των Ελληνικών Γραμμάτων.
Σημαντικό έργο του ήταν το:
Το 1868 έγραψε και το κείμενο πολεμικής εναντίον της πανεπιστημιακής ερμηνείας του εκλογικού νόμου :
Δημοσίευσε και άλλες πολιτικές και δημοσιολογικές μελέτες αλλά και μεταφράσεις των έργων: του λόρδου Βύρωνα.
Το 1857 εξέδωσε το
Νυμφεύτηκε την Αικατερίνη Δοσίου (κόρη του Αλέξανδρου Μαυροκορδάτου και της Σμαράγδας Μουρούζη -1856), μεταφράστρια και γιος τους ήταν ο Αριστείδης Δόσιος, (1844 - 1881) οικονομικός, συγγραφέας και τραπεζίτης και επίδοξος δολοφόνος της Βασίλισσας Αμαλίας το Σεπτέμβριο του 1861. Ο Κωνσταντίνος Δόσιος πέθανε στην Αθήνα το 1871.
Παραπομπές
Κατηγορία:Έλληνες νομικοί Κατηγορία:Έλληνες πληρεξούσιοι Κατηγορία:Έλληνες υπουργοί Εκκλησιαστικών Κατηγορία:Οικογένεια Μαυροκορδάτου
Τηλεόραση (αποσαφήνιση)
Η λέξη ή έννοια Τηλεόραση μπορεί να σημαίνει:
Ηλίας Κάμπας
Ο Ηλίας Κάμπας είναι Έλληνας παλαίμαχος ποδοσφαιριστής. Ξεκίνησε την ποδοσφαιρική του καριέρα με τον Αστέρα Ζωγράφου. Στο ξεκίνημα της καριέρας του έφυγε από τον Αστέρα Ζωγράφου και εντάχθηκε στον Πανηλειακό, τον Αθηναϊκό και τον ΑΟ Πάτρας για να επιστρέψει στον Αστέρα. Ωστόσο εντάχθηκε στον Ηλυσιακό μετά από λίγα χρόνια.
Στην σεζόν 2002-2003 έγινε βασικό μέλος της ομάδας του Ηλυσιακού. Βοήθησε την ομάδα του να ανέβει στη Β’ εθνική μετά από μια εξαιρετική σεζόν, όπου σκόραρε 18 γκολ και συμμετείχε στους αγώνες μπαράζ.
Στη συνέχεια αναδείχθηκε ως κορυφαίος παίκτης της Β’ Εθνικής με 18 γκολ την σεζόν 2003-2004. Σκοράροντας 80 γκολ σε 5 σεζόν με τον Ηλυσιακό στη Β’ Εθνική είναι ένας από τους καλύτερους σκόρερ της Β' Εθνικής. Η καριέρα του συνέχισε στο Περιστέρι, στον Ατρόμητο, στην Ηλιούπολη, στ Γλυφάδα και ολοκλήρωσε τη καριέρα του στον Ηλυσιακό.
Εξωτερικοί Σύνδεσμοι
Κατηγορία:Έλληνες ποδοσφαιριστές
Δήμος Αρκαλοχωρίου
Το παρόν λήμμα αφορά τον πρώην καποδιστριακό δήμο Αρκαλοχωρίου. Για τον σημερινό δήμο βλέπε: Δήμος Μινώα Πεδιάδος.
Ο Δήμος Αρκαλοχωρίου ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Μινώα Πεδιάδας. Βρισκόταν στο νότια του νομού Ηρακλείου και είχε σαν έδρα του το ομώνυμο χωριό Αρκαλοχώρι. Το νότιο τμήμα του δήμου βρεχόταν από το Λιβυκό πέλαγος. Σύμφωνα με την απογραφή του 2001 είχε συνολικά 10.897 κατοίκους και έκταση 237.589 στρέμματα.
Ο δήμος περιλάμβανε 14 δημοτικά διαμερίσματα:
Εξωτερικοί σύνδεσμοι
Α  Κατηγορία:Δήμος Μινώα Πεδιάδας
Δήμος Τεμπών
Ο Δήμος Τεμπών  είναι δήμος της περιφέρειας Θεσσαλίας που συστάθηκε με το Πρόγραμμα Καλλικράτης από την συνένωση των προϋπαρχόντων δήμων Κάτω Ολύμπου, Μακρυχωρίου, Γόννων και Νέσσωνος και της Κοινότητας Αμπελακίων. Η έκταση του νέου Δήμου είναι 576.95 τ.χλμ και ο πληθυσμός του 13.712 κάτοικοι, σύμφωνα με την Απογραφή του 2011. Έδρα του νέου δήμου ορίστηκε το Μακρυχώρι και ιστορική έδρα τα Αμπελάκια.
Παραπομπές
Κατηγορία:Δήμοι της Περιφέρειας Θεσσαλίας  Κατηγορία:Δήμοι του νομού Λάρισας
Διαβατά
Τα Διαβατά είναι κωμόπολη του Πολεοδομικού Συγκροτήματος Ιωνίας της Περιφερειακής Ενότητας Θεσσαλονίκης και αποτελεί, μαζί με τον οικισμό Αγία Σοφία, τη δημοτική κοινότητα Διαβατών, που ανήκει στη δημοτική ενότητα Εχεδώρου, του Δήμου Δέλτα. Έχει πληθυσμό 9.890 κατοίκους σύμφωνα με την απογραφή του 2011. Μαζί με τη Νέα Μαγνησία, με την οποία είναι ενωμένα οικιστικά, αποτελούν το Πολεοδομικό Συγκρότημα Ιωνίας.
Τα Διαβατά βρίσκονται βορειοδυτικά της Θεσσαλονίκης σε απόσταση 9 χιλιομέτρων. Επί Τουρκοκρατίας ονομάζονταν Δουδουλάρ και ήταν τσιφλίκι του Σκεντέρ πασά. Η ονομασία του προήλθε από κάποια όμορφη μουσουλμάνα που αποκαλούνταν «Ντουντού». Οι κάτοικοί του ήταν Σλαβόφωνοι και λειτουργούσε βουλγαρικό σχολείο.
Μετά τη Συνθήκη της Λωζάνης το 1923 εγκαταστάθηκαν στα Διαβατά Έλληνες από τη Μικρά Ασία (Ιωνία) καθώς και αρμενόφωνοι Καυκάσιοι (Έλληνες προερχόμενοι από το Ερζιγκιάν της Μικράς Ασίας). Οι εγκατασταθεντες πρόσφυγες ανέρχονταν σε 562 άτομα.
Ιντρουπίλι
Το Ιντρουπίλι (αγγλ:Indooroopilly, IPA:ˌɪndrʊˈpɪli) είναι προάστιο του Μπρίσμπεϊν, πρωτεύουσα της πολιτείας Κουίνσλαντ, στην Αυστραλία, όπου σύμφωνα με την απογραφή του 2011 ζουν 11.670 κάτοικοι.
Το Ιντρουπίλι βρίσκεται 7 χιλιόμετρα δυτικά της πόλης του Μπρίσμπεϊν. Ο ταχυδρομικός κώδικας είναι 4068.
Εξωτερικοί σύνδεσμοι
Κατηγορία:Προάστια του Μπρίσμπεϊν
Αμεινίας ο Παλληνεύς
Παραπομπές
Κατηγορία:Αρχαίοι Αθηναίοι
Μικρό Μαγνησίας
Το Μικρό είναι παραλία και μικρός οικισμός του νομού Μαγνησίας και υπάγεται στον Δήμο Νοτίου Πηλίου. Βρίσκεται στο νότιο-ανατολικό Πήλιο και απέχει 17 χλμ. από την Αργαλαστή και 8 χλμ. από τον Λαύκο. Πρόκειται για μια Αιγαιοπελαγίτικη παραλία δίπλα ακριβώς από τον Πλατανιά. Ένα μονοπάτι συνδέει το Μικρό με τον Πλατανιά (περίπου 800 μέτρα). Με όχημα από, η πρόσβαση γίνεται από το χωριό Λαύκος και είναι περίπου 7 xλμ. Επίσης, υπάρχει και η δυνατότητα πρόσβασης στην παραλία με καραβάκι από τον Πλατανιά το οποίο κάνει τακτικά δρομολόγια καθημερινά τους καλοκαιρινούς μήνες. Η παραλία διαθέτει ταβερνες, ξενοδοχείο και ενοικιαζόμενα δωμάτια. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην κοινότητα Λαύκου. Σύμφωνα με την απογραφή 2011 απογράφησαν 10 κάτοικοι.
Παραπομπές
Κατηγορία:Δήμος Νοτίου Πηλίου Κατηγορία:Χωριά του νομού Μαγνησίας
Κάριντεϊλ
Το Κάριντεϊλ (αγγλ:Carindale) είναι προάστιο του Μπρίσμπεϊν, πρωτεύουσα της πολιτείας Κουίνσλαντ, Αυστραλία, όπου σύμφωνα με την απογραφή του 2011 ζουν 15.577 κάτοικοι. Ο ταχυδρομικός κώδικας είναι 4152.
Παραπομπές
Κατηγορία:Προάστια του Μπρίσμπεϊν
Κλίμακα Μερκάλι
Η κλίμακα Μερκάλι (αγγλ. Mercalli intensity scale) είναι μια κλίμακα που χρησιμοποιείται για τη μέτρηση της έντασης των σεισμών. Πήρε το όνομά της από το δημιουργό της, Τζουζέπε Μερκάλι, Ιταλό ηφαιστειολόγο που την επινόησε το 1902.
Η κλίμακα
315px|thumb|right|Φωτογραφία εποχής των καταστροφών του σεισμού που έπληξε την [[Τανγκσάν της ανατολικής Κίνας στις 28 Ιουλίου 1976. Το μέγεθός του εκτιμήθηκε σε 7,8 Ρίχτερ κατά τις κινεζικές πηγές, αν και άλλες εκτιμήσεις το ανέβασαν ακόμα και ως τα 8,2 Ρίχτερ. Επίσης, ήταν ο πλέον πολύνεκρος σεισμός της σύγχρονης ιστορίας, ενώ ταξινομήθηκε στο επίπεδο XI (11) της κλίμακας Μερκάλι.]]
Η κλίμακα Μερκάλι δεν μετρά την ενέργεια που απελευθερώνεται από έναν σεισμό, όπως η κλίμακα Ρίχτερ. Αντίθετα, ασχολείται με τις επιπτώσεις ενός σεισμού σε μια δεδομένη περιοχή. Συνεπώς ενδείκνυται για την μέτρηση σεισμών σε πυκνοκατοικημένες περιοχές, ενώ δεν είναι αποτελεσματική για αραιοκατοικημένες ή ακατοίκητες περιοχές.
Με βάση την κλίμακα, οι σεισμοί ταξινομούνται σε 12 επίπεδα, ανάλογα με την έντασή τους και τις ζημιές που επιφέρουν. Τα επίπεδα αυτά φέρουν λατινικούς αριθμούς και ξεκινούν από το I (επίπεδο 1, μη αισθητός σεισμός, καταγράφεται μόνο από σεισμογράφους), με αύξουσα σειρά καθώς αυξάνεται η ένταση του σεισμού και οι προκαλούμενες ζημιές. Στις ασθενείς και μέτριες δονήσεις, χωρίς ζημιές, η κατάταξη γίνεται ανάλογα με το πόσο αισθητές γίνονται από τους ανθρώπους, ενώ στις ισχυρότερες γίνεται ανάλογα με την έκταση των καταστροφών, τόσο στα αντισεισμικά, όσο και στα λιγότερο ανθεκτικά κτίρια.
Αν και υπάρχει κάποια σχετική αντιστοιχία μεταξύ της ενέργειας που απελευθερώνεται (μέγεθος, στην Κλίμακα Ρίχτερ) και της έντασης των σεισμών, αυτό δεν είναι απόλυτο, καθώς το επίπεδο της έντασης εξαρτάται και από άλλους παράγοντες, όπως το εστιακό βάθος του σεισμού, το πόσο ευνοϊκό ή δυσμενές είναι το υπέδαφος, την απόσταση των κατοικιών από το επίκεντρο και από την πυκνότητα του πληθυσμού. Για παράδειγμα, ένας σεισμός στην κεντρική Καλιφόρνια, ΗΠΑ, στις 19 Μαΐου 2011, μεγέθους μόλις 0,7 βαθμών της κλίμακας Ρίχτερ, αλλά με εστιακό βάθος μόλις 4 χιλιόμετρα, ταξινομήθηκε στο επίπεδο III (3) της κλίμακας Μερκάλι, από την United States Geological Survey (USGS). Αντιθέτως, ένας σεισμός 4,9 Ρίχτερ, που καταγράφηκε την ίδια ημέρα, νότια της Κρήτης, Ελλάδα, αλλά με εστιακό βάθος 27 χιλιόμετρα και μακριά από την ακτή, ταξινομήθηκε επίσημα στο επίπεδο I (1, δεν έγινε αισθητός, καταγράφηκε μόνο από σεισμογράφους).
Σημαντικό ρόλο, επίσης, παίζει και το αντισεισμικό επίπεδο υποδομών της χώρας, με πιο εντυπωσιακό παράδειγμα τον σεισμό 9,0 - 9,1 Ρίχτερ στο Σεντάι της Ιαπωνίας, στις 11 Μαρτίου 2011, με επίσημη ταξινόμηση των πλησιέστερων πόλεων στο επίπεδο VIII (8) της κλίμακας Μερκάλι και στο επίπεδο IX (9) μόνο στην πόλη Φουρουκάβα (Furukawa) - μικρό συγκριτικά με την απίστευτη ενέργεια που απελευθερώθηκε. Καθοριστικό, βέβαια, ήταν και το γεγονός ότι το υπόκεντρο ήταν μακριά από την ακτή και σε εστιακό βάθος 24,4 χιλιομέτρων.
Τα 12 επίπεδα της κλίμακας Μερκάλι είναι τα εξής:
Εξωτερικοί σύνδεσμοι
Κατηγορία:Σεισμολογία Κατηγορία:Κλίμακες
Καταλονία, Ναι Μπορούμε
Το Καταλονία, Ναι Μπορούμε (καταλανικά: Catalunya Sí que es Pot) ήταν αριστερός εκλογικός συνασπισμός της Καταλονίας ο οποίος δημιουργήθηκε στα πρότυπα του συνασπισμού Βαρκελώνη από Κοινού που συμμετείχε στις δημοτικές εκλογές της Βαρκελώνης. Ο συνασπισμός δημιουργήθηκε για τη συμμετοχή του στις καταλανικές βουλευτικές εκλογές του 2015 και αποτελείτο από τα κόμματα Ποδέμος, Πρωτοβουλία για τους Πράσινους της Καταλονίας, Ενωμένη Εναλλακτική Αριστερά και Έκουο. Στις εκλογές του 2017 ο συνασπισμός επαναλήφθηκε υπό το όνομα Καταλονία από Κοινού-Ποδέμος.
Παραπομπές
Κατηγορία:Κόμματα της Καταλονίας
Ναύπλιος
Στην ελληνική μυθολογία με το όνομα Ναύπλιος είναι γνωστός ο ιδρυτής και επώνυμος ήρωας της Ναυπλίας και κυρίως ο μετά 5 γενεές απόγονός του, που αποκαλείται και Ναύπλιος Β΄ ή Ναύπλιος ο Νεώτερος.
Ο πρώτος Ναύπλιος ήταν γιος του θεού Ποσειδώνα και της Αμυμώνης, που ήταν μια από τις Δαναΐδες. Ο Ναύπλιος γεννήθηκε πριν αυτή και οι αδελφές της παντρευτούν τους γιους του Αιγύπτου. Αυτός ο Ναύπλιος είχε δύο γιους, τον Δαμάστορα και τον Προίτο.
Ωστόσο, όλες οι άλλες παραδόσεις αναφέρονται στον Ναύπλιο τον Νεώτερο (στο εξής απλώς «Ναύπλιο»). Κατ' αρχή αυτός έλαβε μέρος στην Αργοναυτική Εκστρατεία. Γιος ο ίδιος του Κλυτονήου και εγγονός του Ναυβόλου, πήρε ως σύζυγό του τη Φιλύρα ή την Ησιόνη ή την Κλυμένη και απέκτησαν τρεις γιους: τον Παλαμήδη, τον Οίακα και τον Ναυσιμέδοντα. Ο Ναύπλιος ήταν πρώτιστα θαλασσοπόρος ήρωας και τον εκτιμούσαν πολύ για τις γνώσεις του. Σύμφωνα με τις κυριότερες παραδόσεις, ο Αλεός παρέδωσε στον Ναύπλιο την κόρη του Αύγη για να την πνίξει στη θάλασσα, επειδή αυτή είχε γεννήσει νόθο γιο, τον Τήλεφο, από τον Ηρακλή. Ο Ναύπλιος όμως λυπήθηκε την Αύγη και το νεογέννητο παιδί της και τους παρέδωσε σε κάποιους εμπόρους που έφευγαν προς τη Μυσία. Την ίδια θλιβερή εντολή είχε λάβει και από τον μέλλοντα πεθερό του, τον Κατρέα, ο οποίος του παρέδωσε τις κόρες του Αερόπη και Κλυμένη. Ο Ναύπλιος διέσωσε και αυτές, παντρεύοντας την Αερόπη με τον Ατρέα και, κατά μία εκδοχή, παίρνοντας την Κλύμενη για δική του σύζυγο.
Σύμφωνα με κάποιες παραδόσεις, ο Ναύπλιος δολοφονήθηκε ή αυτοκτόνησε όταν η μητέρα του Οδυσσέα Αντίκλεια του ανήγγειλε ψευδώς τον θάνατο του ενός από τους γιους του. Τους μύθους του Ναυπλίου χρησιμοποίησε ο Αισχύλος για την τραγωδία του «Παλαμήδης». Με τον ίδιο τίτλο αναφέρονται και τραγωδίες των Σοφοκλή και Ευριπίδη. Στην εποχή του Λουκιανού συνήθιζαν να αναπαριστούν την οργή του Ναυπλίου με τη μιμική τέχνη.
Πηγές
Ναυπλιος Ναυπλιος Ναυπλιος
Too Young
Το Too Young είναι ποπ τραγούδι. Η μουσική γράφτηκε από την Σίντνεϊ Λίπμαν και οι στίχοι από την Σίλβια Ντι. Το τραγούδι κυκλοφόρησε το 1951.
Στις ΗΠΑ, η πιο γνωστή εκδοχή του τραγουδιού ηχογραφήθηκε από τον Νατ Κινγκ Κόουλ στις 6 Φεβρουαρίου 1951 και κυκλοφόρησε από τη Capitol Records με τον αριθμό καταλόγου 1449. Πώλησε 1 εκατομμύρια αντίτυπα και έφθασε στη 1η θέση του Billboard, και έμεινε στη 1η θέση για 5 εβδομάδες και έμεινε στο Best Seller Chart για 29 εβδομάδες.
Η ηχογράφηση του Πάτι Άντριους κυκλοφόρησε από την Decca Records με τον αριθμό καταλόγου 27569. Μπήκε στο Billboard Best Seller Chart στις 8 Ιουνίου 1951, όπου έμεινε 1 εβδομάδα, στη 30η θέση. Σε άλλα τσαρτ του Billboard, αυτή η εκδοχή έφθασε στη 19η θέση.
Ο Αλμπέρτο Σεμπρίνι ηχογράφησε το κομμάτι στις 7 Ιουλίου 1951, στο Λονδίνο, ως το δεύτερο τραγούδι του ποτ πουρί ''Dancing to the piano (No. 7): Part 1. Hit Medley of Slow Foxtrots μαζί με τα Alice in Wonderland και Forbidden Love''. Κυκλοφόρησε από την EMI στην εταιρεία His Master's Voice με τον αριθμό καταλόγου B 10123.
Στο Ηνωμένο Βασίλειο, ο Τζιμ Γιανγκ είχε μια hit version του τραγουδιού, που κυκλοφόρησε το 1951. Ο Σαμ Κουκ το εκτέλεσε για το Hits Of The Fifties LP. Μια εκδοχή του Ντόννι Όσμοντ έγινε hit, καθώς έμεινε για 8 εβδομάδες στο τσαρτ με τη καλύτερη του θέση να είναι η 13η θέση όταν κυκλοφόρησε ως single (MGM 14407) το 1972.
Το 2011, στις Φιλιππίνες, χρησιμοποίησαν το τραγούδι, υπό την εκτέλεση του Τζόβιαν Χιου, στο Intro Instrumental του ιαπωνικού άνιμε Perrine Monogatari.
Παραπομπές
κατηγορία:Τραγούδια του Μάικλ Τζάκσον Κατηγορία:Singles του 1972 Κατηγορία:Τραγούδια του 1951 Κατηγορία:Singles του 1951 Κατηγορία:Decca Records
Searchlight Pictures
Η Searchlight Pictures (πρώην ονομασία Fox Searchlight Pictures) είναι μια Αμερικάνικη εταιρία παραγωγής και διανομής ταινιών. Δημιουργήθηκε το 1994 απο την 20th Century Fox (που αργότερα μετονομάστηκε σε 20th Century Studios). Απο το 2019 και μέχρι σήμερα, είναι θυγατρική της Walt Disney Studios, η οποία με την σειρά της είναι κομμάτι της The Walt Disney Company.
Παραπομπές
Κατηγορία:Κινηματογραφικές εταιρίες παραγωγής Κατηγορία:Εταιρείες διανομής ταινιών των Ηνωμένων Πολιτειών Κατηγορία:The Walt Disney Company Κατηγορία:Εξαγορές της Disney Κατηγορία:20th Century Studios
Ιεροπηγή Καστοριάς
Η προηγούμενη ονομασία του χωριού ήταν Κοστενέτσι. Η μετονομασία του έγινε το 1930, επειδή βρέθηκε εικόνα της Αγίας Παρασκευής σε πηγή σπηλαίου. Από την Ιεροπηγή ήταν ο οπλαρχηγός καπετάν Ναούμ Κωνσταντινίδης πού έγινε γνωστός για την απαγωγή του Τούρκου επάρχου, το 1880, στη Φλώρινα.
Δρακονέρα Εχινάδων
Η Δρακονέρα η Δραγονάρα ή Δραγονέρα  είναι νησίδα του Ιόνιου Πελάγους η οποία ανήκει στο σύμπλεγμα των Εχινάδων νήσων  που βρίσκονται στις νοτιοανατολικές ακτές της Αιτωλοακαρνανίας. Είναι το τρίτο μεγαλύτερο νησί του συμπλέγματος μετά τον Πεταλά και την Οξεία με έκταση 2,442 τ. χλμ. Αναφέρεται επίσημα το 1908 στο ΦΕΚ 224Α - 25/08/1908 να προσαρτάται στον τότε δήμο Ιθακησίων και διοικητικά ανήκει στον δήμο Ιθάκης. Σύμφωνα με την απογραφή 2011 δεν έχει μόνιμους κατοίκους. Η πορεία του πληθυσμού, μετά τον Β' Παγκόσμιο πόλεμο, σύμφωνα με τις απογραφές είναι:
Παραπομπές
Κατηγορία:Εχινάδες
Δήμος Τυρνάβου
Ο Δήμος Τυρνάβου  είναι δήμος της Περιφέρειας Θεσσαλίας που συστάθηκε  με το Πρόγραμμα Καλλικράτης από την συνένωση των δύο προϋπαρχόντων δήμων Τυρνάβου και  Αμπελώνα. Η έκταση του νέου Δήμου είναι 516.29 τ.χλμ και ο πληθυσμός του 25.032 κάτοικοι, σύμφωνα με την Απογραφή του 2011 (25.307 με βάση την απογραφή του 2001). Έδρα του νέου δήμου ορίστηκε ο Τύρναβος.
Πηγές
Τυρνάβου
Χόνβεντ Βουδαπέστης
Η Χόνβεντ Βουδαπέστης (ουγγρικά: Budapest Honvéd) είναι ένας ούγγρικος σύλλογος από τη Βουδαπέστη, γνωστός για το ποδοσφαιρικό του τμήμα. Χόνβεντ σημαίνει Εθνική Άμυνα. Αρχικά είχε ιδρυθεί σαν Kispest AC και έγινε Kispest FC το 1926 πριν πάρει το σημερινό της όνομα το 1944. Χρυσή εποχή της ομάδας ήταν τη δεκαετία του 1950 όταν μετονομάστηκε σε Budapest Honvéd SE και έγινε η ομάδα του ουγγρικού στρατού. Κορυφαίοι ποδοσφαιριστές εκείνης της περιόδου ήταν οι Φέρεντς Πούσκας, Σάντορ Κότσις, Γιόζεφ Μπόζικ και Ζόλταν Τσίμπορ, οι οποίοι αποτέλεσαν τον πυρήνα της θρυλικής Εθνικής Ουγγαρίας. Η Χόνβεντ κέρδισε 4 πρωταθλήματα τη δεκαετία εκείνη. Τη δεκαετία του 1980 και αρχές της δεκαετίας του 1990 κέρδισε ακόμα 8 πρωταθλήματα. Η ομάδα μετονομάστηκε το 1991 σε Kispest Honvéd FC και υιοθέτησε το σημερινό της όνομα το 2003.
Εξωτερικοί σύνδεσμοι
Κατηγορία:Χόνβεντ Βουδαπέστης Κατηγορία:Ιδρύσεις ποδοσφαιρικών ομάδων το 1909 Κατηγορία:Ποδοσφαιρικές ομάδες Ουγγαρίας
Ερνστ Έπικ
Ο Έπικ γεννήθηκε στο Port Kunda της Εσθονίας και πήγε στο Πανεπιστήμιο της Μόσχας για να ειδικευθεί στη μελέτη των μικρών σωμάτων του Ηλιακού Συστήματος, όπως είναι οι αστεροειδείς, οι κομήτες και οι μετεωροειδείς. Ολοκλήρωσε τη διδακτορική διατριβή του στο Πανεπιστήμιο του Τάρτου, στην Εσθονία.
Το 1922 ο Έπικ προέβλεψε σωστά την ύπαρξη κρατήρων αλλά και τον αριθμό τους ανά μονάδα επιφάνειας στον πλανήτη Άρη, δεκαετίες πριν ανακαλυφθούν από τις διαστημικές αποστολές. Το 1932 ανέπτυξε μια θεωρία για την προέλευση των κομητών στο Ηλιακό Σύστημα: ότι προέρχονται από ένα νέφος κομητικών πυρήνων που περιφέρονται πολύ πέρα από την τροχιά του Πλούτωνα. Αυτό το νέφος είναι σήμερα γνωστό ως Νέφος του Όορτ, ή εναλλακτικά «Νέφος Öpik-Oort». Επίσης, επινόησε μια κάμερα για τη μελέτη των μετεώρων.
Ο Έπικ έφυγε από την Εσθονία το 1944, καθώς η προσέγγιση του Ερυθρού Στρατού φόβιζε τους Εσθονούς. Ζώντας ως πρόσφυγας στη Γερμανία, έγινε πρύτανης του λεγόμενου «Πανεπιστημίου της Βαλτικής» στην εξορία. Το 1948 του προσφέρθηκε μία θέση στο Αστεροσκοπείο Αρμάγκ της Βόρειας Ιρλανδίας, οπότε πήγε και παρέμεινε εκεί (παρά τις προσφορές με διπλάσιους μισθούς από τις ΗΠΑ), μέχρι τη συνταξιοδότησή του το 1981.
Αναδυομένη Αφροδίτη Βέροιας
Η αναδυομένη Αφροδίτη της Βέροιας είναι μαρμάρινο άγαλμα που βρέθηκε στη Βέροια. Θεωρείται το λαμπρότερο μνημείο της αρχαίας τέχνης από τη Μακεδονία.
Περιγραφή
Σώζεται μόνον ο κορμός του σώματος χωρίς το κεφάλι, τα άνω άκρα και τα πόδια από τους μηρούς. Παριστάνει γυμνό κορμό γυναίκας φυσικού μεγέθους πολύ καλής τέχνης, αν και λίγο λεπτό. Το σώμα είναι εντελώς γυμνό, νεαρής κοπέλας. Επικρατεί περισσότερο η λεπτή χάρη, παρά η τέλεια καλλονή. Οι καμπύλες του σώματος, η απεικόνιση του στήθους και της κοιλιάς είναι λίαν πιστή, και η περιφέρεια των νώτων συνολικά έχει κομψότητα και στερεότητα. Ένα πλοκάμι της κόμης καταλήγει στο στήθος.
Ερμηνεία
Αναγνωρίζουμε τη θεά Αφροδίτη. Τα χέρια που λείπουν φαίνεται ότι ήταν υψωμένα και ίσως να κατέληγαν επάνω από το κεφάλι, ενώ η θεά αναδυόταν από τη θάλασσα.
Ιστορική τοποθέτηση
Το έργο ίσως να είναι αντίγραφο της Αφροδίτης του Απελλή. Χρονολογείται στην εποχή των βασιλέων της Μακεδονίας.
Πηγές
Κατηγορία:Αγάλματα της Αφροδίτης Κατηγορία:Βέροια Κατηγορία:Αρχαία ελληνικά αγάλματα
Σαλιγκαροτροφία
thumb
Η σαλιγκαροτροφία (εκτροφή σαλιγκαριών) είναι αγροτοκτηνοτροφική δραστηριότητα για την οποία εκδηλώνεται σημαντικό ενδιαφέρον τα τελευταία χρόνια. Εμφανίστηκε αρχικά στη Γαλλία εδώ και 2 δεκαετίες ενώ στη συνέχεια γνώρισε σημαντική ανάπτυξη στη Ιταλία που σήμερα αποτελεί και τη μεγαλύτερη παραγωγό χώρα σε παγκόσμιο επίπεδο. Το κυριότερο εκτρεφόμενο είδος είναι το Helix aspersa που έχει καλή προσαρμοστικότητα, υψηλή γεννητικότητα, ικανοποιητική ζήτηση και τιμές πώλησης. Υπάρχουν 3 μέθοδοι εκτροφής, η ανοικτού τύπου (Ιταλική μέθοδος), η κλειστού τύπου(Γαλλική μέθοδος) και η μικτού που είναι συνδυασμός των δύο προηγουμένων.
Εκτροφή ανοικτού τύπου
Η εκτροφή ανοικτού τύπου πραγματοποιείται σε ανοιχτούς περιφραγμένους χώρους όπου καλλιεργείται και η τροφή των σαλιγκαριών (ραδίκια, τριφύλλια, κοκκινογούλια,τεύτλα,ηλίανθοι και διάφορα αλλα φυτά ή λαχανικά). Η μέθοδος παρουσιάζει πλεονεκτήματα όπως καλή ποιότητα προϊόντος, σχετικά μικρό ύψος επένδυσης και χαμηλό κόστος παραγωγής αλλά και μειονεκτήματα όπως οι μη ελεγχόμενες συνθήκες παραγωγής και η μικρότερη παραγωγικότητα. Υπό φυσιολογικές συνθήκες η παραγωγή ανά στρέμμα είναι 800 με 1.000 κιλά.
Εκτροφή κλειστού τύπου
Η εκτροφή κλειστού τύπου γίνεται σε κλειστούς προστατευμένους χώρους σαν θερμοκήπια (διχτυοκήπια) όπου τα σαλιγκάρια τρέφονται με ειδικές τροφές (φυράματα) και συμπληρωματικά με διάφορα φυτά. Η αναπαραγωγή και η επώαση των σαλιγκαριών γίνεται σε ειδικούς χώρους με ελεγχόμενες συνθήκες ενώ στη συνέχεια τα μικρά σαλιγκάρια μεταφέρονται για πάχυνση στα διχτυοκήπια. Η μέθοδος έχει το πλεονέκτημα της υψηλής παραγωγικότητας και της μικρότερης εξάρτησης από τις κλιματικές συνθήκες ή άλλους αστάθμητους παράγοντες αλλά απαιτεί υψηλότερη επένδυση και μεγαλύτερο κόστος παραγωγής. Η παραγωγή στα εκτροφεία κλειστού τύπου με καλή τεχνογνωσία είναι 3-4.000 κιλά/στρέμμα ή και μεγαλύτερη.
Στη Ελλάδα σύμφωνα με το Υπουργείο Αγροτικής ανάπτυξης υπήρχαν το 2012, 255 εκτροφεία συνολικής έκτασης 1.389,3 στρεμμάτων, αλλά ο πραγματικός αριθμός τους πρέπει είναι μεγαλύτερος. Η εκτροφή ανοικτού τύπου κάλυπτε το 85,4% της συνολικής έκτασης και το 56,9% του αριθμού των εκτροφείων ενώ τα 4/5 περίπου της συνολικής έκτασης βρίσκονταν στη Βόρεια Ελλάδα.
Πηγές-Εξωτερικοί σύνδεσμοι
Κατηγορία:Γεωργία (δραστηριότητα) Κατηγορία:Γαστερόποδα
Λάμπρος Μάλαμας
Ο Λάμπρος Μάλαμας (1928 στο Γραμμένο Ιωαννίνων - 13 Φεβρουαρίου 2012, πραγματικό όνομα: Ρωμύλος Τσάρας ) ήταν Έλληνας ποιητής, εκδότης και συγγραφέας. Είχε γράψει πάνω από 260 έργα, με σημαντικότερα τον Κατσαντώνη και Κλεφτουριά.
Βιογραφία
Ο Μάλαμας είχε πολιτευθεί με την αριστερά. Είναι ένας από τους Έλληνες συγγραφείς με τα περισσότερα έργα, καθώς έχει γράψει 265 έργα (εκ των οποίων 45 είναι για το θέατρο). Έργα του έχουν μεταφραστεί σε άλλες γλώσσες, ενώ είχε και εκδοτική πορεία, εκδίδοντας το περιοδικό Ελεύθερο πνεύμα, για τη λογοτεχνία.
Παραπομπές
Κατηγορία:Έλληνες εκδότες Κατηγορία:Έλληνες συγγραφείς Κατηγορία:Έλληνες ποιητές
Υπεργεωμετρική κατανομή
450px|thumb|Παράδειγμα δείγματος από την υπεργεωμετρική κατανομή με N = 22, K = 11 και n = 3. Παρατηρήστε ότι η δειγματοληψία γίνεται χωρίς επανατοποθέτηση.
400px|thumb|Συνάρτηση μάζας πιθανότητας για τηυ υπεργεωμετρική κατανομή με N = 100, n = 25 και.
Η υπεργεωμετρική κατανομή είναι μια διακριτή συνάρτηση κατανομής τυχαίας μεταβλητής που δίνει το πλήθος των επιτυχιών σε n δείγματα (χωρίς επανάληψη) σε έναν πεπερασμένο πληθυσμό μεγέθους N, εκ των οποίων τα K είναι επιτυχίες.
Η κατανομή γίνεται εύκολα κατανοητή με την περιγραφή της μέσω ενός μοντέλου με κάλπες. Θεωρούμε μια κάλπη με K πράσινες μπάλες (επιτυχίες) και N - K κόκκινες (αποτυχίες). Από την κάλπη παίρνουμε χωρίς επανατοποθέτηση n μπάλες. Η υπεργεωμετρική κατανομή μας δίνει την πιθανότητα k από αυτές να είναι πράσινες.
Ορισμός
Η πιθανότητα να υπάρχουν επιτυχίες είναι: όπου είναι ο διωνυμικός συντελεστής.
Από την ταυτότητα Βαντερμόντε προκύπτει ότι ο παραπάνω ορισμός δίνει μία έγκυρη συνάρτηση πιθανότητας.
Παράδειγμα 1ο
Αν έχουμε N = 6 μπάλες εκ των οποίων οι K = 2 είναι πράσινες, τότε οι πιθανότητες να διαλέξουμε k = 0, 1, 2 πράσινες σε δύο δείγματα δίνονται ως εξής:
Παράδειγμα 2ο
Για έχουμε ότι
Μέση τιμή
Έστω, τότε μπορούμε να γράψουμε , όπου X_i είναι η δείκτρια τυχαία μεταβλητή για το γεγονός Αφού υπάρχουν K επιτυχίες συνολικά, έχουμε ότι Από την γραμμικότητα της αναμενόμενης τιμής, έχουμε ότι
Διακύμανση
Όπως και για την μέση τιμή, γράφουμε. Τότε από την ταυτότητα Bienaymé, έχουμε για την διακύμανση ότι
Για την διακύμανση, από την κατανομή Μπερνούλλι, έχουμε ότι Για την συνδιακύμανση, έχουμε ότι Για τον πρώτο όρο, έχουμε Επομένως, Επιστρέφοντας στην, λαμβάνουμε ότι
Επικρατούσα τιμή
Η επικρατούσα τιμή της κατανομής δίνεται από το ή, όπου Ο λόγος είναι ότι αν και μόνο αν k < v, καθώς
Ανισότητες
Για έχουμε ότι για  και κάθε t \geq 0,
Παραπομπές
Κατηγορία:Κατανομές
Απάμα (κόρη Αντίοχου Β΄)
Η Απάμα ήταν μία πριγκίπισσα της ελληνιστικής περιόδου, μέλος της Δυναστείας των Σελευκιδών. Πατέρας της ήταν ο Αντίοχος Β', ο επονομαζόμενος «ο Θεός», βασιλιάς κατά την περίοδο (261 – 246 π.Χ.), και μητέρα της η Λαοδίκη A', γνωστή για τη συμβολή της στα γεγονότα που οδήγησαν στην έναρξη του Τρίτου Συριακού Πολέμου. Για την ζωή της δεν γνωρίζουμε κάτι περισσότερο.
Kawanishi N1K
Το Kawanishi N1K Kyōfū (強風 "δυνατός άνεμος") ήταν μονοκινητήριο υδροπλάνο μαχητικό το οποίο εντάχθηκε σε υπηρεσία στα τέλη του Δευτέρου Παγκοσμίου Πολέμου για την Αεροπορία του Ιαπωνικού Αυτοκρατορικού Ναυτικού.. Το Kawanishi N1K-J Shiden (紫電 "βίαιος κεραυνός") ήταν έκδοση του προαναφερθέντος υδροπλάνου για χρήση από βάσεις στην ξηρά. Θεωρείται ένα από τα καλύτερα ιαπωνικά μαχητικά του πολέμου. Διέθετε βαρύ οπλισμό και ήταν εξαιρετικά ευέλικτο. Εν αντιθέσει με το A6M Zero, το N1K-J μπορούσε να αντιμετωπίσει επί ίσοις όροις τα καλύτερα μαχητικά των Συμμάχων, συμπεριλαμβανομένων των F6F Hellcat, F4U Corsair και P-51 Mustang. Παρόλα αυτά εντάχθηκε σε υπηρεσία στα τέλη του πολέμου, όταν η κατάσταση για την Ιαπωνία ήταν ιδιαίτερα δυσχερής. Παρήχθη σε πολύ μικρούς αριθμούς για να επηρεάσει την έκβαση των επιχειρήσεων.
Οι Σύμμαχοι απέδωσαν στο υδροπλάνο Ν1Κ τη ονομασία αναφοράς Rex ενώ το N1K-J ονομάστηκε George.
Σχεδιασμός και ανάπτυξη
Το Ν1Κ αναπτύχθηκε με το σκεπτικό ότι ένα υδροπλάνο-μαχητικό θα μπορούσε να υποστηρίξει τα προκεχωρημένα στρατεύματα στο Θέατρο επιχειρήσεων του Ειρηνικού, σε καταστάσεις όπου δεν υπήρχαν διαθέσιμες βάσεις στην ξηρά, όμως όταν εντάχθηκε σε υπηρεσία ο πόλεμος είχε ήδη λάβει αρνητική τροπή για την Ιαπωνική Αυτοκρατορία, που είχε περάσει γεωστρατηγικά στην άμυνα. Το γεγονός αυτό κατέστησε το Ν1Κ περιττό.
Επίσης ο ογκώδης κεντρικός πλωτήρας του επιβάρυνε τις επιδόσεις και τα πτητικά του χαρακτηριστικά σε τέτοιο βαθμό που δεν μπορούσε να συγκριθεί με τα σύγχρονα Αμερικανικά μαχητικά. Οι σχεδιαστές της Kawanishi είχαν προτείνει ήδη από το 1941 το υδροπλάνο τους να αποτελέσει βάση για την ανάπτυξη μαχητικού που θα επιχειρούσε από βάσεις στην ξηρά. Αυτή η έκδοση αναπτύχθηκε με πόρους της εταιρείας και πραγματοποίησε την παρθενική του πτήση στις 27 Δεκεμβρίου 1942, προωθούμενο από τον αστεροειδή κινητήρα Nakajima NK9A Homare 11. Επρόκειτο για ένα μεσοπτέρυγο μονοπλάνο με ανασυρόμενο σύστημα προσγείωσης. Αξιοσημείωτο χαρακτηριστικό του ήταν τα αυτόματα flaps του που κινούνταν βάσει της επιτάχυνσης του αεροσκάφους, χωρίς παρέμβαση του πιλότου. Ήταν δύσκολο στον χειρισμό και η χρήση του απαιτούσε έμπειρο πιλότο.
Ο κινητήρας του ήταν πολύ ισχυρός, όμως εντάχθηκε εσπευσμένα σε παραγωγή -πριν την επίλυση διάφορων μικροπροβλημάτων. Συνεπώς αποδείχθηκε μεγάλη πηγή προβλημάτων για το αεροσκάφος. Προβληματικοί αποδείχθηκαν επίσης οι τροχοί του συστήματος προσγείωσης: εξαιτίας της κακής διαχείρισης της θερμότητας κατά την προσγείωση μπορούσαν κυριολεκτικά να αποσυντεθούν. Πέραν αυτών το νέο μαχητικό έδειχνε πολλά υποσχόμενο και αξιολογήθηκε από το Ναυτικό. Αποφασίστηκε η ένταξή του σε παραγωγή (με την ονομασία N1K1-J) διότι αποδείχθηκε ταχύτερο από το A6M Zero και είχε μεγαλύτερη ακτίνα δράσης από το Mitsubishi J2M Raiden.
Μόλις τέσσερις ημέρες μετά την παρθενική πτήση του Ν1Κ1-J ξεκίνησε ο ριζικός επανασχεδιασμός του: με το N1K2-J επιλύθηκαν τα κυριότερα ζητήματα του αρχικού μοντέλου. Οι πτέρυγες τοποθετήθηκαν χαμηλότερα, κάτι που επέτρεψε την χρήση πιο κοντύτερων σκελών προσγείωσης. Οι άτρακτος επιμηκύνθηκε και το ουραίο τροποποιήθηκε. Οι αλλαγές μετέτρεψαν το Kawanishi σε ένα απλούστερο και κατά συνέπεια ευκολότερο να παραχθεί μαζικά αεροσκάφος. Προβλέφθηκε επίσης η κατά των δυνατόν εξοικονόμηση στρατηγικών υλικών στην κατασκευή του.
Το Ν1Κ2-J ήταν κατά 250 kg ελαφρύτερο, ταχύτερο και πιο αξιόπιστο από το αρχικό N1K1. Ελλείψει καλύτερων εναλλακτικών διατηρήθηκε ο κινητήρας Homare, παρόλο που δεν είχαν επιλυθεί όλα τα προβλήματά του. Το πρωτότυπο Ν1Κ2-J πέταξε για πρώτη φορά την 1η Ιανουαρίου 1944 και έπειτα από την επιτυχή του αξιολόγηση τον Απρίλιο εντάχθηκε εσπευσμένα σε παραγωγή. Αυτή η έκδοση ονομάστηκε Shiden-Kai, δηλαδή "τροποποιημένη".
Επιχειρησιακή ιστορία
Το N1K1 εντάχθηκε σε υπηρεσία στις αρχές του 1944 και αποδείχθηκε ιδιαίτερα αποτελεσματικό ενάντια στα εχθρικά αεροσκάφη. Ήταν από τα λίγα ιαπωνικά μαχητικά που μπορούσαν να αντιμετωπίσουν επί ίσοις όροις τα Αμερικανικά. Αποδείχθηκαν ιδιαίτερα επικίνδυνα για τους Συμμάχους στην Φορμόζα, τις Φιλιππίνες και αργότερα την Οκινάουα.
Εκδόσεις
N1K1 Kyofu
N1K1-J Shiden
N1K2-J Shiden-KAI
Άλλες εκδόσεις
Σημειώσεις
<references group="Notes" />
Εξωτερικοί σύνδεσμοι
N1K Κατηγορία:Μαχητικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου Κατηγορία:Αεροσκάφη ναυτικής αεροπορίας
Νίγηρας (ποταμός)
right|300px|thumb|Ο Νίγηρας Ποταμός στο Κουλικόρο. Ο Νίγηρας είναι ο σημαντικότερος ποταμός της δυτικής Αφρικής, με μήκος περίπου στα 4.180 χιλιόμετρα. Η ροή του σχηματίζει ένα μεγάλο τόξο, που περνά από τα κράτη Γουινέα, Μάλι, Νίγηρα (κράτος που πήρε το όνομά του από τον ποταμό), από τα σύνορα του Μπενίν και τελικά από τη Νιγηρία, από όπου και χύνεται στον Κόλπο της Γουινέας (Ατλαντικός Ωκεανός) μετά από ένα εκτεταμένο ποτάμιο δέλτα. Ο Νίγηρας είναι ο τρίτος σε μήκος ποταμός ολόκληρης της Αφρικής (τον ξεπερνούν μόνο ο Νείλος και ο Κονγκό). Ο σημαντικότερος παραπόταμος του Νίγηρα είναι ο Μπενουέ.
Οι σημαντικότερες πόλεις κατά μήκος του Νίγηρα είναι το Σιγκουίρι (Γουινέα), το Μπαμακό, το Μόπτι, το Τιμπουκτού, το Σέγκου και το Γκάο (Μάλι), η Νιαμέ, το Λοκόα και το Ονίτσα (Νιγηρία).
Πηγές
Κατηγορία:Ποταμοί της Αφρικής Κατηγορία:Γεωγραφία του Νίγηρα Κατηγορία:Γεωγραφία της Νιγηρίας
Καρίνα (πόλη)
Η Καρίνα (αγγλ:Carina) είναι προάστιο του Μπρίσμπεϊν, πρωτεύουσα της αυστραλιανής πολιτείας Κουίνσλαντ, όπου σύμφωνα με την απογραφή του 2011 ζουν 10.301 κάτοικοι. Ο ταχυδρομικός κώδικας είναι 4152.
Παραπομπές
Κατηγορία:Προάστια του Μπρίσμπεϊν
Φρες Χανίων
Ο Φρες είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Απέχει 30 χιλιόμετρα από τα Χανιά και είναι κτισμένο σε υψόμετρο 220 μέτρα. Η οικονομία του χωριού είναι αγροκτηνοτροφική, με κύρια προϊόντα το ελαιόλαδο, το κρασί και τα τυροκομικά προϊόντα.
Ιστορικά στοιχεία
Το χωριό αναφέρεται σε ιστόρημα του 1573, γραμμένο από τον Θεόδωρο Τρουλινό, το οποίο αναφέρει ότι το έτος 1571 έλαβε χώρα επιδρομή του κουρσάρου Ουλούτζ Αλή, στην οποία έκαψε τα χωριά Αλίκαμπος και Φονές. Συνέχισε την επιδρομή μέχρι το χωριό Φέγγη (το σημερινό Φρες), όπου οι κάτοικοι προέβαλαν ισχυρή αντίσταση. Το χωριό αργότερα αναφέρει ότι ονομάστηκε Φρες από μια σχολή καθολικών μοναχών (Φρέρηδων). Ο Στέργιος Σπανάκης αναφέρει ότι αυτή η πληροφορία πιθανότατα είναι λανθασμένη, καθώς το χωριό αναφέρεται με το όνομα Φρες στην απογραφή του 1577, ενώ επίσης ο Τζουζέπε Γκερόλα δεν κατέγραψε την ύπαρξη μονής των Φρέρηδων στην περιοχή.
Το χωριό αναφέρεται από τον Φραντσέσκο Μπαρότσι το 1577 ως Fre, στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται ως Fre με 30 προνομιούχους, αλλά δεν αναφέρεται στην απογραφή πληθυσμού, όπως και δεν το αναφέρει ο Φραντσέσκο Μπαζιλικάτα το 1630. Το χωριό ήταν επίσης γνωστό ως Pomogna Juliani, από ένα μεγαλοκτηματία της περιοχής ονόματι Τζουλιάνη, αλλά τελικά επικράτησε το όνομα Φρες.
Τα πρώτα χρόνια της οθωμανικής κυριαρχίας παραμένουν σκοτεινά, λόγω της απουσίας πηγών. Ο συνοικισμός Κοτσοβίτσα συμμετείχε στην επανάσταση του Δασκαλογιάννη το 1770, αλλά μετά την αποτυχία της επανάστασης, ο οικισμός καταστράφηκε και οι κάτοικοί του φονεύθηκαν από τις τουρκικές δυνάμεις. Τον Φεβρουαρίου 1824, ο Χασάν Πασάς, εισέβαλε στον Αποκόρωνα και έκαψε τα χωριά της περιοχής. Στα υψώματα πάνω από το Φρε αιχμαλώτισε περίπου 400 χριστιανούς, τους οποίους πούλησε ως σκλάβους. Μετά την λήξη της επανάστασης, στο χωριό εγκαταστάθηκε αιγυπτιακό στρατηγείο. Στην αιγυπτιακή απογραφή του 1834 αναφέρεται ως Φρε ότι είχε 80 χριστιανικές και 1 τουρκική οικογένειες. Ο Μιχαήλ Χουρμούζης στο έργο του Κρητικά το 1842 το αναφέρει ως Φραι.
Ο Φρες είχε κομβικό ρόλο στις επαναστάσεις του 19ου αιώνα εναντίων των Οθωμανών. Η επανάσταση του 1841 κηρύχθηκε στο Φρε από τον Χαιρέτη. Επίσης, η πρώτη ένοπλη σύγκρουση της επανάστασης του 1866 έλαβε χώρα στο Φρε, όταν ο Νικόλας Τζιτζικαλάκης πυροβόλησε και σκότωσε τον αιμοβόρο Χατζή Χουσεΐν Αγά των Πεμονίων. Το χωριό λόγο της κεντρικής του θέσεις γινόταν συχνά θέατρο συγκρούσεων σε αυτή την επανάσταση και πολλοί κάτοικοί του το εγκατέλειψαν. Επίσης, η επαναστατική επιτροπή του 1878 συνεδρίαζε στο Φρε όταν αποφασίστηκε η κήρυξη της επανάστασης. Το χωριό συμμετείχε και στην επανάσταση του 1895-1898, και ήταν έδρα της Μεταπολιτευτικής Επιτροπής.
Δείτε: Κοινότητα Φρε
Κατά τη διάρκεια της γερμανικής κατοχής, στον Β' ΠΠ, το χωριό βομβαρδίστηκε από τους Γερμανούς, με αποτέλεσμα να καταστραφούν μερικά σπίτια και να σκοτωθούν δυο γυναίκες. Μια βόμβα έπεσε στην αυλή του ναού της Παναγίας, χωρίς όμως να σκάσει. Επίσης στο χωριό υπογράφηκε συμφωνία ΕΑΜ-ΕΟΚ ώστε να μην επιτραπεί η είσοδος στον Αποκόρωνα ανταρτών από άλλες περιοχές.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Αξιοθέατα
Εντός του χωριού, στη συνοικία Κούκος, βρίσκεται ο ναός του Αγίου Ιωάννη Προδρόμου. Ο ναός στο παρελθόν ήταν τοιχογραφημένος, αλλά οι τοιχογραφίες του ήταν κατεστραμμένες στις αρχές του 20ού αιώνα. Λίγο έξω από τον συνοικισμό Κούκος, στην κορυφή μικρού βράχου, βρίσκεται ο ναός της Παναγίας, αφιερωμένος στο Γενέθλιο της Θεοτόκου. Ανήκει στον τύπο του μονόχωρου καμαροσκεπής ναού και στο εσωτερικό του φέρει σε ξεθωριασμένες τοιχογραφίες καλής τέχνης.
Στη θέση Τσίσκο, και ανάμεσα σε ελαιώνα, βρίσκεται ο μικρός μονόχωρος ναός του Αγίου Γεωργίου, το εσωτερικό του οποίου είναι τοιχογραφημένο. Άλλος ένας ναός αφιερωμένος στον Άγιο Γεώργιο βρίσκεται στην αγροτική έκταση ανάμεσα στα χωριά Φρες και Πεμόνια. Είναι και αυτός μονόχωρος καμαροσκεπής και στο εσωτερικό του φέρει κατά τόπους καλά διατηρημένες τοιχογραφίες. Στην περιοχή Σηφιανά βρίσκεται ο  ναός της Παναγίας της Κοίμησης του 15ου αιώνα με σημαντικές τοιχογραφίες. Στην ίδια περιοχή είναι και σπηλαιώδης ναός του Αγίου Αντωνίου, που φέρει φθαρμένες τοιχογραφίες.
O Ναός της Ευαγγελιστρίας έχει χαρακτηριστεί μνημείο που χρήζει ειδικής κρατικής προστασίας. Πρόκειται για ναό τρίκογχο με τρούλο, χαρακτηριστικό δείγμα νεώτερης εκκλησιαστικής αρχιτεκτονικής με αξιόλογο τοιχογραφικό διάκοσμο που έχει φιλοτεχνήσει ο Στυλιανός Καρτάκης μαθητής του Φώτη Κόντογλου. Επίσης, το αρχοντικό Μανουσακάκη έχει χαρακτηριστεί διατηρητέο μνημείο διότι έχει συνδεθεί με τους αγώνες του Κρητικού λαού ενάντια στην Τουρκική Κατοχή και αποτελεί σημείο αναφοράς και ιστορικής μνήμης των κατοίκων της περιοχής. Σήμερα στεγάζει το μουσείο του Φρε, το οποίο ασχολείται με τη γενεαλογία των οικογενειών του χωριού. Στο χωριό βρίσκεται επίσης η ιδιωτική πινακοθήκη του ζεύγους Γιαννουλάκη.
Παραπομπές
Κατηγορία:Χωριά του νομού Χανίων Κατηγορία:Δήμος Αποκορώνου
Δήμος Αρχανών
Το παρόν λήμμα αφορά τον πρώην καποδιστριακό δήμο Αρχανών.
Για τον σημερινό δήμο βλέπε: Δήμος Αρχανών-Αστερουσίων.
Ο Δήμος Αρχανών ήταν δήμος του νομού Ηρακλείου που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Ο δήμος δημιουργήθηκε το 1947, όταν η κοινότητα Επάνω Αρχανών αναγνωρίστηκε σε δήμο. Το 1997, στον δήμο εντάχθηκε η κοινότητα Κάτω Αρχανών. Ο δήμος καταργήθηκε το 2010, με την εφαρμογή του προγράμματος Καλλικράτης και εντάχθηκε στον νέο δήμο Αρχάνων-Αστερουσίων. Βρισκόταν στο κέντρο του νομού Ηρακλείου, νότια του δήμου Ηρακλείου και είχε σαν έδρα του το χωριό Επάνω Αρχάνες. Σύμφωνα με την απογραφή του 2001 ο δήμος είχε συνολικά 4.548 κατοίκους και έκταση 31.516 στρέμματα.
Εξωτερικοί σύνδεσμοι
Αρχανων
Σοσιαλιστικό Εργατικό Κόμμα Ελλάδος
Το Σοσιαλιστικό Εργατικό Κόμμα Ελλάδος (ΣΕΚΕ) είναι το πρώτο ελληνικό επαναστατικό σοσιαλιστικό κόμμα και το πρώτο οργανωμένο κόμμα στο χώρο της ελληνικής αριστεράς. Ιδρύθηκε το Νοέμβριο του 1918. Στο 3ο Έκτακτο Συνέδριό του, το Νοέμβριο του 1924, μετονομάστηκε σε Κομμουνιστικό Κόμμα Ελλάδας (ΚΚΕ).
Διεθνείς Συνθήκες κατά την ίδρυση του ΣΕΚΕ
Η Οκτωβριανή Επανάσταση είχε ξεσηκώσει επαναστατική θύελλα σε όλη την Ευρώπη που συνεχίστηκε για πολλά χρόνια μετά από το 1917. Τον Ιανουάριο του 1918, εκδηλώθηκε επανάσταση στη Φινλανδία και εγκαθίδρυση εργατικής εξουσίας μέχρι το Μάιο του 1919. Το Νοέμβριο του ίδιου έτους εκδηλώθηκε στη Γερμανία επανάσταση που κατέλυσε τη Μοναρχία, άλλα την ηγεσία της πήραν οι δεξιοί Σοσιαλδημοκράτες που στράφηκαν εναντίον του νεοσύστατου Κομμουνιστικού Κόμματος Γερμανίας (Σπαρτακιστές). Η επανάσταση των "Σπαρτακιστών" συνετρίβη από τα απομεινάρια του μοναρχικού στρατού και από δεξιές εθνικιστικές ομάδες πολιτοφυλακής, που συλλογικά ονομάζονταν Φράικορπς (Freikorps). Αυτές δολοφόνησαν τους ηγέτες τους, Καρλ Λίμπκνεχτ και Ρόζα Λούξεμπουργκ. Τα καπιταλιστικά κράτη, στις αρχές του 1919, οργάνωσαν εκστρατεία κατά της νεοσύστατης Σοβιετικής Ένωσης, στην οποία πήρε μέρος και η Ελλάδα. Η εκστρατεία των δυνάμεων της Αντάντ στην Ουκρανία απέτυχε. Το 1919, η Ουγγαρία κηρύχτηκε σοβιετική δημοκρατία. Διήρκεσε για 133 μέρες, μέχρι την κατάλυσή της από την Αντάντ. Επαναστατικό εργατικό κίνημα αναπτύχθηκε και στην Αμερική, ενώ παράλληλα δυνάμωσε το εθνικοαπελευθερωτικό κίνημα στις αποικίες. Σε αυτές τις διεθνείς συνθήκες εμφανίστηκε στην Ελλάδα το Σοσιαλιστικό Εργατικό Κόμμα Ελλάδος.
Το 1ο Συνέδριο
thumb|left| Από το 1ο συνέδριο του ΣΕΚΕ Στις 17 Νοέμβρη του 1918 (4 Νοέμβρη με το παλιό ημερολόγιο), συνήλθε στα γραφεία του Συνδέσμου Μηχανικών Ατμοπλοίων Πειραιώς στον Πειραιά, εκεί που βρίσκονται σήμερα τα γραφεία της Πανελλήνιας Ένωσης Μηχανικών Εμπορικού Ναυτικού (ΠΕΜΕΝ), το ιδρυτικό συνέδριο του ΣΕΚΕ. Αιτία υπήρξε η ανάγκη συνένωσης των σοσιαλιστικών οργανώσεων και ομάδων σε ένα κόμμα με κοινές αρχές, πολιτική και πρόγραμμα. Οι εργασίες του συνεδρίου κράτησαν 7 μέρες και ολοκληρώθηκαν στις 23 Νοέμβρη του 1918.
Σύμφωνα με τον Αβραάμ Μπεναρόγια:
"Στο συνέδριο ήσαν όλοι οι εκπρόσωποι των σοσιαλιστικών ζυμώσεων παλαιοτέρων ετών, πλην του Πλάτωνος Δρακούλη, οι ζωηρότεροι και συνειδητότεροι εκπρόσωποι του ελληνικού προλεταριάτου, καπνεργάται, ηλεκτροτεχνίται, σιγαροποιοί, ναυτικοί, οι εκπρόσωποι των νέων ιδεολόγων διανοουμένων, φοιτηταί επαναστάται, δοκιμασθέντες ήδη στον αγώνα υπέρ των ιδεών των. Μια χούφτα ανθρώπων περί τους 30 εν όλω έθετον τις βάσεις ενός νέου και ιστορικού κόμματος, του Σοσιαλιστικού Κόμματος, ήνοιγον τον δρόμον της πολιτικής σταδιοδρομίας της νέας κοινωνικής τάξεως, του ελληνικού προλεταριάτου".